અત્યાર સુધી શિક્ષણ સંસ્થાઓ જ પરીક્ષા લેતી હતી. તેના બદલે હવે નેશનલ ટેસ્ટિંગ એજન્સી ઊભી કરાઈ છે, જે આ પ્રકારની પરીક્ષાઓનું આયોજન કરશે. તેની સારી બાબત એ છે કે અભ્યાસક્રમ, પ્રવેશ અને શાળાના સંચાલન જેવી બાબતની જફામાંથી આ એજન્સી મુક્ત રહેશે. તે વધારે સારી રીતે ટેસ્ટ પેપર્સનું અને એક્ઝામનું આયોજન કરી શકશે. વર્ષમાં એકથી વધુ વાર અને એકથી વધુ પ્રકારની ટેસ્ટ માટે પણ એજન્સી કાર્ય કરી શકશે.